སྔོན་འཇུག་གི་མ་ནིང་ག་ཡིག་ནི་མིང་གཞིའི་ཕོ་ཅ་ཏ་ཙ་རྣམས་དང་།མོ་ཉ་ད་ན་ཞ་ཟ་ཡ་ཤ་ས་རྣམས་ལ་རྐྱང་འཕུལ་ཁོ་ནས་འཇུག་སྟེ།དཔེར་ན།གཅིག།གཏམས།གཙང་།གཉེར།གདངས།གནས།གཞལ།གཟུགས།གཡས།གཤམ།གསལ།ལ་སོགས་པ་ལྟ་བུའོ།།སྔོན་འཇུག་གི་མ་ནིང་ད་ཡིག་ནི།མིང་གཞིའི་ཕོ་ཀ་པ་གཉིས་དང་།མོ་ག་བ་གཉིས་ཏེ་བཞི་ལ་རྐྱང་འདོགས་གཉིས་ཀར་འཇུག་ཅིང་།མོ་ང་མ་གཉིས་ལ་རྐྱང་འཕུལ་ཁོ་ནར་འཇུག་གོ།དཔེར་ན་རྐྱང་འཕུལ་ལ།དཀོན།དཔའ།དགའ།དབང་།དངར།དམར་ལྟ་བུ་དང་།འདོགས་ཅན་ལ།དཀྱིལ།དཔྱད།དགྱེས།དབྱངས།དཀྲོགས།དགྲམ།དབྲོག།ལྟ་བུའོ།།